Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Μπαταρία και τροφοδοσία

## Μπαταρία και τροφοδοσία

Δεν μπορείτε να τοποθετήσετε την μπαταρία στην κάμερα.

- Βεβαιωθείτε ότι η κατεύθυνση της μπαταρίας είναι σωστή και εισάγετέ την μέχρι να ασφαλίσει ο μοχλός εξαγωγής μπαταρίας.

Δεν μπορείτε να ενεργοποιήσετε την κάμερα.

- Αφού τοποθετήσετε την μπαταρία στην κάμερα, μπορεί να μεσολαβήσει ένα μικρό διάστημα μέχρι την ενεργοποίησή της.

- Βεβαιωθείτε ότι η μπαταρία έχει εισαχθεί σωστά.

- Η μπαταρία έχει αποφορτιστεί. Φορτίστε την μπαταρία.

- Οι ακροδέκτες της μπαταρίας είναι βρόμικοι. Σκουπίστε απαλά τυχόν ακαθαρσίες με ένα μαλακό πανί.

- Ελέγξτε ότι η μπαταρία είναι τύπου NP-FH50.

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της κάμερας και της μπαταρίας, η κάμερα μπορεί να απενεργοποιηθεί αυτόματα για να προστατευτεί. Σε αυτή την περίπτωση, στην οθόνη LCD εμφανίζεται ένα μήνυμα πριν απενεργοποιηθεί η κάμερα.

- Όταν το [Εξοικον. ενέργειας] είναι ρυθμισμένο σε [Τυπική] ή σε [Αντοχή], η κάμερα απενεργοποιείται αυτόματα για να μην εξαντληθούν οι μπαταρίες αν δεν χρησιμοποιήσετε την κάμερα για κάποια χρονική περίοδο ενώ είναι ενεργοποιημένη η τροφοδοσία. Ενεργοποιήστε την κάμερα ξανά.

Η ένδειξη υπόλοιπης διάρκειας φόρτισης δεν είναι σωστή.

- Αυτό συμβαίνει όταν χρησιμοποιείτε την κάμερα σε υπερβολικά θερμό ή ψυχρό μέρος.

- Προέκυψε διαφορά μεταξύ της ένδειξης υπόλοιπης διάρκειας φόρτισης και της πραγματικής υπόλοιπης διάρκειας φόρτισης της μπαταρίας. Αποφορτίστε πλήρως την μπαταρία μία φορά και κατόπιν φορτίστε την μπαταρία για να διορθώσετε την ένδειξη. Η ένδειξη υπολοίπου φόρτισης μπορεί να μην είναι σωστή υπό ορισμένες συνθήκες.

- Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, μάλλον έφτασε ο καιρός να αντικαταστήσετε την μπαταρία με μια καινούργια.

Κατά τη φόρτιση της μπαταρίας, αναβοσβήνει η λυχνία ισχύος/φόρτισης της κάμερας.

- Ελέγξτε ότι η μπαταρία είναι τύπου NP-FH50.

- Αυτό συμβαίνει όταν χρησιμοποιείτε την κάμερα σε υπερβολικά θερμό ή ψυχρό μέρος.

- Τοποθετήστε ξανά την μπαταρία, φροντίζοντας να την εισάγετε σωστά. Εάν η λυχνία συνεχίζει να αναβοσβήνει, η κάμερα ενδέχεται να χρειαστεί επισκευή. Βγάλτε το καλώδιο της κάμερας από την πρίζα και επικοινωνήστε με κέντρο εξυπηρέτησης της Sony.

Η λυχνία ισχύος/φόρτισης δεν είναι αναμμένη ενώ φορτίζει η μπαταρία.

- Τοποθετήστε ξανά την μπαταρία, φροντίζοντας να την εισάγετε σωστά.

- Βάλτε το καλώδιο στην πρίζα σωστά.

- Η μπαταρία έχει ήδη ολοκληρώσει τη φόρτιση.

Η μπαταρία δεν φορτίζεται ακόμη και αν η λυχνία ισχύος/φόρτισης σβήνει και η φόρτιση ολοκληρωθεί.

- Αυτό συμβαίνει όταν φορτίζετε την μπαταρία σε υπερβολικά θερμό ή ψυχρό μέρος. Φορτίστε την μπαταρία σε περιβάλλον με σωστό εύρος θερμοκρασίας φόρτισης μεταξύ 10°C έως 30°C.

Πίσω στην κορυφή