Οδηγός χρήσης του Cyber-shot
Εκτύπωση
Αρχική σελίδα > Λήψη > Ρύθμιση της λειτουργίας λήψης ακίνητων εικόνων > Λήψη με χειροκίνητη έκθεση

## Λήψη με χειροκίνητη έκθεση

Μπορείτε να κάνετε λήψη στην αγαπημένη σας έκθεση αν ρυθμίσετε χειροκίνητα την ταχύτητα κλείστρου και την τιμή διαφράγματος.

1. Ρυθμίστε το καντράν λειτουργιών στο (Λήψη με χειροκίνητη έκθεση).

1. Πατήστε το χειριστήριο επιλογής για να επιλέξετε την ταχύτητα κλείστρου, το διάφραγμα (τιμή F) ή την ταχύτητα ISO.

- Κάθε φορά που πατάτε το χειριστήριο επιλογής, θα αλλάζει το στοιχείο προς ρύθμιση.

- Όταν ρυθμίζετε την εστίαση, χρησιμοποιήστε πρώτα το κουμπί εστίασης για να ρυθμίσετε το (AF σε ευέλικτο σημείο), ή ρυθμίστε το διακόπτη ζουμ/εστίασης στο MF και περιστρέψτε το χειροκίνητο δακτύλιο για να ρυθμίσετε την εστίαση.

1. Επιλέξτε την ταχύτητα κλείστρου και το διάφραγμα (τιμή F) με το χειριστήριο επιλογής.

Χειριστήριο επιλογής | Χαρακτηριστικό
| Μετακίνηση στοιχείων
| Ρυθμίσεις ταχύτητας κλείστρου, διαφράγματος (τιμή F) ή ταχύτητας ISO

1. Πατήστε το κουμπί κλείστρου για να κάνετε λήψη της εικόνας.

Ρύθμιση της ταχύτητας κλείστρου και του διαφράγματος (τιμή F)
Η διαφορά μεταξύ των ρυθμίσεων και της σωστής έκθεσης όπως κρίνεται από την κάμερα εμφανίζεται ως τιμή EV στην οθόνη.
A: Τιμή ταχύτητας κλείστρου
B: Τιμή διαφράγματος
C: EV

- Η τιμή 0EV κρίθηκε ως η πιο κατάλληλη από την κάμερα.

- Όταν η ταχύτητα κλείστρου είναι ίση με ένα δευτερόλεπτο ή πιο αργή, η ταχύτητα κλείστρου υποδεικνύεται από το σύμβολο [˝], για παράδειγμα, [1˝].

- Όταν ρυθμίσετε την ταχύτητα κλείστρου σε μικρότερη τιμή, συνιστάται η χρήση τριπόδου για την αποφυγή των επιπτώσεων των κραδασμών.

- Όταν η ταχύτητα κλείστρου γίνει πιο αργή από μια ορισμένη ταχύτητα, η λειτουργία αργής ταχύτητας κλείστρου NR ενεργοποιείται αυτόματα για τη μείωση του θορύβου εικόνας και στην οθόνη εμφανίζεται η ένδειξη .

- Αν επιλέξετε αργές ταχύτητες κλείστρου, χρειάζεται χρόνος για την επεξεργασία των δεδομένων.

Παρατηρήσεις

- Δεν μπορείτε να επιλέξετε το [Αυτόματα] για το [ISO] σε λειτουργία Λήψης με χειροκίνητη έκθεση.

- Αν δεν επιτευχθεί σωστή έκθεση από τις ρυθμίσεις σας, οι ενδείξεις τιμής ρύθμισης στην οθόνη θα αναβοσβήνουν όταν πατήσετε το κουμπί κλείστρου μέχρι τη μέση της διαδρομής. Μπορείτε να κάνετε λήψη σε αυτή την κατάσταση, αλλά συνιστάται να ρυθμίσετε εκ νέου την έκθεση.

- Μπορεί να μην είστε σε θέση να ρυθμίσετε κάποιες λειτουργίες ή στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, δείτε "Λειτουργίες που δεν διατίθενται σε μερικές λειτουργίες ΕΓΓ" [Πληροφ.] και "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

Σχετικό θέμα
ISO
EV
Αυτόματη εστίαση
Χειροκίνητη εστίαση
Πίσω στην κορυφή